[image: image1.bmp][image: image2.png]10LG4,
S 4,

4,
NFSZ

aKOET4

N

o

o,
ETEY AL



[image: image3.jpg]



[image: image4.jpg]



[image: image5.jpg]


[image: image6.jpg]T ——

PARTNERS VAN SXC




[image: image7.jpg]


 

Beszámoló

a „A holland szakképzési modell működésének tapasztalatai” c. Leonardo da Vinci mobilitási projekt keretében megvalósult szakmai tanulmányút tapasztalatairól
Bevezető gondolatok

Az Európai Unióban és Magyarországon is komoly problémát jelent a pályakezdő fiatalok munkanélkülisége. A 15 és 24 év közötti korosztály munkanélkülisége európai szinten kétszerese a teljes népesség munkanélküliségi rátájának. Magyarországon ez a különbség két és félszeres. Békés megyében a 19411 fő regisztrált álláskereső 15%-a, 2927 fő a pályakezdő fiatal. 
A megyei munkaügyi központban a rendelkezésünkre álló eszközökkel mindent megteszünk azért, hogy csökkenjen az ifjúsági munkanélküliség. 
Évek óta valósítunk meg nemzetközi projekteket, melyek keretében kutatjuk, hogyan lehetne a gazdaság igényeinek megfelelő szakképzési rendszert kialakítani és működtetni, hogyan lehetne elérni azt, hogy a pályakezdő fiatalok munkanélkülivé válását megelőzzük. Azt szeretnénk, hogy a pályaválasztás előtt álló fiatalok olyan pályát válasszanak, amely megfelel egyrészt a képességeiknek, az adottságaiknak, az érdeklődési körüknek, másrészt megfelel a munkaerő-piaci igényeknek is, azaz el lehet vele helyezkedni. 

 Van kiktől tanulnunk, hiszen a Hollandiában már régóta működnek regionális szakképző központok, van tapasztalatuk a gazdaság igényeinek jobban megfelelő pályaorientációs és szakképzési rendszer működtetésében. Ennek megismerését, a tanulás, a tapasztalatszerzés újabb lehetőségét biztosította a Békés Megyei Kereskedelmi és Iparkamara (BMKIK) sikeres pályázata 

A projekt címe: A holland szakképzési modell működésének tapasztalatai
Személyes adatok
· Név: Tamásné Lehoczki Aranka

· Cím: Békéscsaba, Rábai utca 23. 
Intézményi adatok
· Küldő intézmény neve: Békés Megyei Kormányhivatal Munkaügyi Központja
· Fogadó intézmény neve: Noorderpoort - Groningen, Hollandia
Felkészítés a külföldi gyakorlatra

A tanulmányút előtt egy nagyon komoly, alapos felkészítésen vettünk részt azért, hogy már a kiutazás előtt átfogó képet kapjunk Hollandia sajátosságairól, történelméről, gazdaságáról, a tanulmányozandó területről. A kamara sok információs anyaggal látott el bennünket, kaptunk szakmai anyagokat többek között Hollandia történelméről, munkaerő-piaci helyzetéről, a holland versenyképességről , az oktatási és szakképzési rendszerről.
A BMKIK szakképzési osztályvezetője tájékoztatót tartott többek között Hollandia szakképzési rendszeréről, ismertette a szakképzésről szóló 2011. évi CLXXXVII. törvény legfontosabb előírásait, a területi integrált szakképző központokat, TISZK-eket  érintő aktuális helyzetet. A BMKIK programfelelőse a kiutazást megelőzően találkozót szervezett, melyen ismertette a tanulmányút végleges programját, valamint az utazással, szállással, ellátással, illetve a szabadidős- és kulturális programokkal kapcsolatos tudnivalókat, továbbá a kedvezményezetti szerződésben előírt -projekttel kapcsolatos- kötelezettségeket. Egyúttal röviden tájékoztatott bennünket a projekt céljáról, bemutatta a meglátogatandó intézményeket, azok fő tevékenységeit is. A találkozó jó alkalom volt arra is, hogy még a kiutazás előtt egymást megismerjük.   

A felkészítés nagyon eredményes volt, jelentősen elősegítette a szakmai programokon hallottak, látottak jobb megértését, a kérdések megfogalmazását. 
A tanulmányút szakmai tartalma

Kiutazás kezdete és vége:

2013. november 3 – november 9.
Össz időtartam hetekben:

1 hét

A kedvezményezettek kiválasztása szakmai szempontok szerint történt, a munkaügyi központot egyedül én képviseltem a csoportban. A munkaügyi központ Foglalkoztatási Programok Osztályának a vezetője vagyok több, mint 20 éve. A munkaügyi központ fontos feladata, hogy segítse elő a gazdaság igényeinek megfelelő szakképzési rendszer kialakítását és működtetését, a foglalkoztatottság növelését.  E cél elérése érdekében évek óta együttműködünk a szakképzésben és foglalkoztatásban érintett szervezetekkel, többek között a szakképző iskolákkal és fenntartóikkal, a kamarákkal, a munkaadókkal.
Azt szeretnénk, ha a munkanélküliség csökkenne, ha az iskolarendszerben a fiatalok olyan szakképesítést szereznének, amely megfelel a várható munkaadói igényeknek, amellyel el lehet helyezkedni. Ezért fordítottam kiemelt figyelmet arra, hogy a holland szakképzési modellben hogyan működik a munkaerő-piaci igényekre  való rugalmas reagálás, milyen módszereket, programokat alkalmaznak a munkanélkülivé válás megelőzése érdekében.  
Hazaitól eltérő tapasztalatok

A fogadó intézmény Noorderpoort Észak- Hollandia legnagyobb regionális szakképző központja, amely 1996-ban jött létre 15 középiskola egyesülésével. A Noorderpoort munkatársai Ms. Milke Kloppenburg és Ms. Liesbeth Dirks tájékoztatták a csoportunkat a holland oktatási és szakképzési rendszerről, és a ROC Noorderpoortban folyó szakképzésről.  Több diagramon is szemléletesen bemutatták a holland oktatási rendszer felépítését.   
Hollandiában a kötelező oktatás általános, középiskolai képzésből és szakképzésből áll.


A kötelező iskolai oktatás két csoportra oszlik:

· 5-17 éves korig vagy

· 5-16 éves korig, melyet egy kötelező, részidős oktatás követ 18 éves korig.

A holland oktatási rendszerben az általános iskolák 70 százaléka és a középiskolák 80 százaléka magánkézben van.
Kifejezetten iskola előtti előkészítés Hollandiában nem létezik. A négy év alatti gyermekek részére ún. játszócsoportokat hoznak létre Sem a magán, sem az állami óvodák nem ingyenesek, díjaik azonban eltérőek. Az általános iskolai oktatás teljesen ingyenes, nyolc évig, 4-től 12 éves korig tart. A tanév augusztus 1-jétől július 31-ig tart.
Tandíjat a gyermekek 18. életévének betöltése után kell fizetni. A tankönyvek és a taneszközök beszerzése a szülők feladata. A 18 éven aluli általános iskolában tanuló diákok szülei tanulási támogatást igényelhetnek, melynek összegét a szülők jövedelmi szintje határozza meg.
1986 óta az általános iskola utolsó két évében az angol nyelv tanulása kötelező.
Az iskolai évek végén a tanárok és az iskolai hatóságok döntik el, hogy a tanuló tovább léphet-e a következő osztályba. A tanulók az általános iskola elvégzése után csak ún. iskolai jelentést kapnak, melyben egyéni tanulási eredményüket, illetve képességeiket értékelik, és egyben tanácsokkal látják el a szülőket és a diákokat a továbbtanulásra vonatkozóan.


Középfokú iskoláknak  3 féle formája van, amelyek a következők: 
· VWO: hat évig tart, 12-18 éves kor közöttiek részére és az egyetemi továbbtanulásra készíti fel a tanulókat. A VWO képzésen belül három típusú iskola választható:

· Athéneum, ahol a diákok nem tanulnak klasszikus nyelvet és irodalmat

· Gimnázium, ahol a klasszikus nyelv és irodalom kötelező tantárgyak

· Líceum, ahol a fenti tárgyak tanulása választható.

· HAVO: öt évig tart, 12-17 éves kor közöttiek részére és célja, hogy a diákokat magasabb szintű szakképzésre készítse fel. A gyakorlatban a HAVO-t megszerző diákok VWO vagy HBO  képzésen tanulhatnak tovább.

· VMBO: négy évig tart, 12-16 éves kor közöttiek részére és fő célja a diákok HBO képzésre való felkészítése. A tanulók a VMBO bizonyítvány megszerzése után dönthetnek, hogy tovább tanulnak a HAVO-n, vagy gyakornokként helyezkednek el.

A tanulók munkáját folyamatosan értékelik. A tanulók teljesítményét 1-10-ig terjedő skálán osztályozzák. Az év végén azok a tanulók léphetnek a következő évfolyamba, akik minden tantárgyból elérik az elégséges (6-os) osztályzatot. A diákok egyszer ismételhetnek évet, és ha másodszorra sem sikerül elégséges eredményt elérniük iskolatípust kell váltaniuk.
Az alapképzés végén a diákok 15 kötelező tantárgyból vizsgáznak. A tanulók a sikeres vizsga után bizonyítványt kapnak.
A VWO, HAVO, VMBO képzések is záróvizsgával fejeződnek be, mely egy iskolai vizsgából és egy nemzeti írásbeli vizsgából áll. Az iskolai vizsgát maga az iskola készíti elő és folytatja le az utolsó iskolai évben, a nemzeti írásbeli vizsga iskolatípusonként különböző és minden iskolában egy időben tartják.

A végső jegyet az iskolai vizsgán és a nemzeti vizsgán elért eredmények átlaga adja.
Az előadó tájékoztatása szerint a VWO típusú iskolába a tanulók 20% -a jelentkezik, a  HAVO-ba  30%-a éa a VMBO-ba 50%-a. 

Hollandiában a felsőoktatási rendszer az egyetemi képzésből és a főiskolai képzésből áll.
A felsőoktatásban a 18. életévüket betöltött fiatalok vehetnek részt. A felsőoktatásért mind a holland, mind a külföldi állampolgároknak tandíjat kell fizetniük.

A Főiskolai képzés (HBO) elméleti és gyakorlati oktatást biztosít, a részvétel előfeltétele előzetesen megszerzett szakmai képzettség, így a HBO kurzusok meghatározott alkalmazotti területekhez kötődnek. Nappali és levelezős képzési formában is elvégezhető.

Akik HBO képzésen szeretnének tanulni HAVO, VWO, VMBO bizonyítvánnyal kell rendelkezniük. A főiskolák előzetes szakmai gyakorlatot is előírhatnak. Központi felvételi vizsgát kell tenni, túljelentkezés esetén, a felvételin megfelelt diákok közül sorsolás útján választanak.

Egyetemi képzés (WO ) A Bachelor fokozat megszerzése 3 év, a mester diploma 1-2 év, a PhD-képzés 4 éves. 
Felvételi követelmények a VWO bizonyítvány és  központi felvételi vizsgán való megfelelés. Abban az esetben, ha túljelentkezés van, a felvételin megfelelt diákok közül sorsolás útján választanak. A létszámot minden évben a holland Oktatási, Kulturális és Tudományos Minisztérium határozza meg.

A záróvizsgára a negyedik év végén kerül sor. Minden tantárgyból egy-egy belső, egyetemi vizsgát kell letenni, rendszerint két-három havonta. Akik sikeresen letették a záróvizsgát, diplomát és doktor (drs), mérnök (ir), mester (mr) címet kapnak.

Az előadó részletesen ismertette a szakképzéssel kapcsolatos legfontosabb tudnivalókat és a Noorderpoortnál folyó szakképzést.  
Hollandiában 1996. január 1-én lépett életbe a szakképzésről és a felnőttképzésről szóló törvény, amely szabályozza a szakképzés és a felnőttképzés rendszerét. Működnek szakértői centrumok, amelyek közvetítő szerepet töltenek be az oktatás, szakképzés és a munkaerőpiac között.
A tanulók iskola- és pályaválasztását szakértők segítik, teszteket alkalmaznak az érdeklődés, a tudásszint felmérésére, és ezek alapján lehetőség van menet közben is iskolát váltani, azaz  átjárható a rendszer. 
Tizenhat éves kortól a tanulók kétféle tanulási utat választhatnak, választhatják az általános  szakképzést (BOL) vagy a tömbösített (BBL) képzést. Mindkét út a felsőfokú szakképzéshez vezet.
A tömbösített képzés esetében a képzés legalább 60%-a, az általános  szakképzés esetében a képzés 20-60 %-a egy cégnél folyik, a fennmaradó időt a tanulók az iskolában töltik. A vállalkozások a tanulókkal  tanulószerződést kötnek.

A szakképzésben négy szintet különböztetnek meg:

1. szint kiegészítő- szakmatanulást előkészítő, betanító képzés, ahová beléphetnek a bizonyítvánnyal nem rendelkező, gyenge képességű tanulók is. 

2. szint alapszíntű képzés, amely egy adott munkakör betöltésére nyújt képesítést, el lehet vele helyezkedni. 
3. szint teljes szakképzés, amely elvégzését követően munkába lehet állni, vagy tovább lehet menni a 4. szintre.  Általában a végzősök 50%-a munkába áll, 50%-a pedig továbbtanul. 

4. szint középszintű és speciális képzés

Hollandiában 43 regionális szakképzési központ ( ROC ) működik az országban, ilyen a Groningen és környékén  működő  ROC Noorderpoort is.

Nooderpoort képző központban 15000 diák tanul, 1500 főt  foglalkoztatnak,  7 városban,  10 iskolában, 17 épületben folytatnak oktatást. 
A központ nagyon sokféle szakirányban kínál képzési lehetőséget, így pl. szociális gondozó, technológia, tengerészet, kereskedelem, üzleti adminisztráció, hotel-túrizmus, autóipar, logisztika, művészet, média területén.
Nagyon jól együttműködnek a cégekkel, jó kapcsolatban vannak, az oktatási idő 25-50 %-át a tanulók a cégeknél töltik. A tanulóknak kell keresni olyan gyakorlati helyet, amelyet a Tudás Központ már akkreditált, csak ilyen cégeknél végezhetik a diákok gyakorlatukat. A tanárok is kimennek 2-3 alkalommal a gyakorlati képzőhelyekre.
Nagy eredménynek tartják, hogy elérték azt, hogy a végső osztályozásért a tanár felel, nem a vállalkozás, azonban a cégek is elmondják véleményüket a tanuló teljesítményéről.

Ismertették a duális rendszer is. Hetente 1 napot járnak a tanulók iskolába, 220 órát évente,  legalább 24 órára kötni kell szerződést a céggel, aki fizet a tanulónak. A gazdasági válság óta kevesebb tanuló választja az iskolában folyó képzést, mivel lecsökkent a munkahelyek száma. Nyolcezer céggel 47000 tanulószerződésük van.

A központban 8 különböző osztályuk van, melyek az oktatással és minőséggel, az emberi erőforrásokkal, a finanszírozással, a tanulók szolgáltató centrumával, a számítástechnikával, a szervezéssel és ellenőrzéssel, a marketinggel és kommunikációval továbbá a tanácsadással foglalkoznak. 

Ms Lily Stap az előadásában részletesen bemutatta, hogy hogyan segítik a fiatalok vállalkozóvá válását. 
Négy iskola, egy felsőfokú iskola és egy inkubátorközpontban folytatnak  vállalkozóvá válást elősegítő képzéseket. 

Hisznek abban, hogy a vállalkozást nem lehet megtanítani. Olyan környezetet kell teremteni, amelynek segítségével vállalkozóvá válhat az, akiben megvan a hajlam a vállalkozásra, hiszen az utat meg lehet nekik mutatni, de az úton mindenkinek magának kell menni, neki kell rájönni a vállalkozói lét előnyeire, megtapasztalni a jó és rossz döntések következményeit.  Rendezvényekre, olyan workshopokra viszik el a vállalkozni szándékozókat, amelyeket vállalkozók tartanak. 25 diákot választanak ki, akik 25 coachot, mentort kapnak, akik segítik a munkájukat. Általában 15 workshopon és 25 hálózati találkozón vesznek részt. 

Bemutatták azt a feladatlapot, amelyet ők alkalmaznak a vállalkozói készségfejlesztő képzésüknél, amelyen be kell mutatni egy saját vállalkozást a megadott szempontok szerint. Először el kell dönteni, hogy mire szeretne a jelölt vállalkozni, meg kell határozni a vállalkozás nevét, az eladásra szánt terméket, vagy szolgáltatást, az azzal megcélzott célcsoportot, és azt, hogy az ő vállalkozása mitől más, mint a többi, mi az az egyedi jellemző, amely miatt a túltelített piacon is az általa kínált terméket vagy szolgáltatást venné meg a vevő. Három csoportban mi is elvégeztük a feladatot, nagyon hasznos és tanulságos volt számomra.
Holland Kereskedelmi és Iparkamara képviselője által tartott előadásból megtudtuk, hogy Hollandiában jelenleg 12 kamara működik. Működése hasonlít a német rendszerhez. Nagy átalakulás előtt állnak, 2014. 01.01 -től egy nagy kamara lesz az egész országban. Az átalakulás előkészítése folyamatban van. 

A kamarától heti 7 nap napi  24 órában lehet kérdezni az érdeklődőknek, az adatbázisuk teljes körű.

A 3 legfontosabb feladatuknak a vállalkozások alapításának, elindításának a  segítését, az innováció elősegítését, a nemzetközi kapcsolatok kiszélesítést tartják. 
A kamara a 2-250 főt foglalkoztató cégekkel tartja a kapcsolatot. Minden cég regisztrálva van.

A vállalkozások alapítása nagyon egyszerű, útlevél, vagy személyigazolvány és jogosítvány szükséges hozzá, továbbá az adóhatósághoz kell bejelentkezni és a regisztrálni kell a céget. 

A szakmai program keretében meglátogattuk a Kikötő Oktató Központot (SXC) is, ahol az előadó részletesen bemutatta a központ működését. Nagyon jó megoldásnak tartom azt, hogy a bejáratnál található nagy, figyelemfelkeltő táblán feltüntették a partnereik logóit. 

A központban felismerték, hogy mivel a térségben sok az idős szakember, a foglalkoztatottak átlagéletkora 50 év, akik hamarosan nyugdíjba mennek, szükséges a fiatalokat kiképezni technikai, műszaki szakmákra ahhoz, hogy a 5 év múlva is –amikor kicsúcsosodik a szükséglet- rendelkezésre álljon a munkaadói igényeknek megfelelően képzett munkaerő. A fiatalok körében nem vonzóak a technikai, műszaki szakmák, csak  3,5%-uk választja ezeket a szakmákat, ezért alakították ki az oktató központot a 11-20 év közöttiek számára kiállításokkal, bemutató játékokkal, hogy vonzóvá tegyék számukra ezeket a szakmákat. 

Szállítás, logisztika, tengerészet, energia területén képeznek tanulókat. Szorosan együttműködnek a térségben működő iskolákkal, önkormányzatokkal és a cégekkel.
Kérdésünkre válaszolva elmondták, hogy nem tudják, nőtt-e , és ha igen, mennyivel a technikai, műszaki szakmákat választók aránya, nem tudják, mennyien maradnak a tanult szakmájukban, de azt tudják, hogy 5-10 év múlva garantáltan lesz állásuk ott a mérnököknek, a műszaki szakképzettséggel rendelkezőknek. 

A régióban több központ működik, az energia 30%-át a szélkerekek adják. Autóbusszal jártuk be a kikötőt, én eddig ennyi szélerőművet, szélkereket egymás mellett még nem láttam, óriási területen egymást érték, és forogtak, működtek a raktárak és egyéb energetikai központok mellett. Több külföldi is beruházott ezen a területen, de az energiaszállítás az állam tulajdonában maradt. 

A program keretében lehetőségünk volt részt venni a „Promotion days” kereskedelmi vásáron, a vállalkozókról vállalkozóknak kiállításon. Martini Plazán megrendezett vásáron a vállalkozások rendkívül színesen, látványosan mutatták be cégüket, a termékeiket, a cég reklámozására sok jó ötletet is láttunk.  

A 22000 főt  befogadó groningeni stadion épületében található, 2006 –ban gyönyörűen felújított Szállodai és turizmus szakirányban képző iskolában van étterem, szálloda, konferenciaterem, több  konyha, büfé és egyéb kiszolgáló létesítmény. 

Rendkívül jó gyakorlatnak tartom azt, hogy a stadion épületében működik az iskola, így a szállodai, turisztikai szakirányban tanuló diákoknak a gyakorlati képzése működő étteremben, szállodában van, így valóban el tudják sajátítani azokat az ismereteket, készségeket, amelyek a szakmához szükségesek, „élesben” gyakorolnak. 
A szakmák elsajátításához adottak a kiváló tárgyi feltételek, a legkorszerűbb eszközökkel felszerelt a konyha, ahol minden tanuló külön főző-sütő berendezésen főzhet, süthet. 

Vállalkozók Találkozó Pontja OTP (Odernemers Tref Punt) képviselője előadásában kitért arra, hogy az OTP alapítványként működik, hatósági feladata nincs, a fogadó cégünkkel is szorosan együttműködnek. 
Az OTP a „híd” szerepét tölti be az iskola, a tanárok és a gazdaság szereplői között.
Fő feladatuk 
· a  tanulmányutakra való  közvetítés
· a vállalkozás és a szakképző szervek közötti tudáscsere ösztönzése
· különböző projektek megvalósítása tanárok és hallgatók részére.

Az előadáson bemutatkozott egy gyakornok is, aki 20 hetet tölt e a szervezetnél  és egy projektben vesz részt.

A diákok 15 éves korban négy különböző profilból választhatnak, a kulturális és szociális, a  szociális és közgazdasági, a  természet és egészségügyi, a természet és műszaki profilokból. 
Az „Ellenőrízd az üzletet” című projekt keretében 860 diákjuk 45 cégnél tett látogatást. A projektben végzett munka eredményeként sokkal tudatosabban és megfontoltabban tudnak dönteni. A vállalkozási és gazdasági ismereteket alapszinten is oktatják, összeállítanak egy tervet a diákok számára, hogy megismerjék, hogyan működik egy vállalat. 
Magasabb szinten pedig  igazságügyi akadémiákat szerveznek, hogy felkészítsék a végzős diákokat az iskola utánilétre.
Többféle workshopot is szerveznek a tanárok és a vállalkozók részére, ahol a médiával, a marketinggel kapcsolatos ismereteket sajátíthatják el, illetve az újonnan bevezetett  és sikeresen működő találkozón, az „üzleti reggeli”n az üzleti ismereteket. 

Nagyon hasznos volt a Wagenborg and Reining szállítási cégnél tett látogatásunk.
A cég képviselőjétől megtudtuk, hogy a cég közúti szállítmányozással foglalkozik, 100 %-ban magántulajdonban van.

3000  foglalkoztat Európában, Magyarországon is van kirendeltsége. 
Bemutattak egy kisfilmet a cégről, amely nagyon jól szemléltette többek között a cég céljait, széleskörű feladatait, kapcsolatrendszerét. 
Ennél a cégnél is alkalmazzák a korábban már említett jó gyakorlatot, a bejáratnál található nagy, figyelemfelkeltő táblán feltüntették a partnereik logóit, többek között a vevőik , a Heineken, Daimler, Mars, Chep stb. logóit. 

A prezentációjuk is ezekkel a partnereiket bemutató logókkal kezdődött. 

Fő tevékenységeik a kamionon történő szállítás, raktározás, az árú vasútra történő átrakása. 
Missziójuk, hogy a vásárlóikkal együttműködve megtalálják a legmegfelelőbb megoldást, optimalizálják tevékenységüket a vevői igényeknek megfelelően.  

Nagy örömet szereztek nekünk, amikor bemutatták a magyar kollégájukat, aki  természetesen  magyarul tartott nekünk tájékoztatást, elmondta, hogy Dunaharasztiban működik a kirendeltségük, ahol magyar gépkocsivezetőket foglalkoztatnak. A földrajzi elhelyezkedés és a szakképzett munkaerő miatt választották Magyarországot. A fuvarszervezés, a fuvarleosztás  központilag történik, bemutatták azt a szoftvert, amely ezt végzi. A szállítmányozás  teljes folyamatát számítógépen követik, tudják minden kamion, kocsi helyét, állapotát és minden fontosabb adatait. Nagy figyelmet fordítanak a pontosságra, az árú határidőre történő kiszállítására, céljuk vevőik  megtartása, az igényeik kielégítése, és nem a mindenáron való nyereség.
 Az előadás után megmutatták nekünk az óriási területen elhelyezkedő raktárakat, ahova, csak külön engedéllyel és védőruhában mehettünk be. Láttuk a korszerű, jól felszerelt raktárat, az ott dolgozók jól szervezett, fegyelmezett, pontos, precíz munkavégzését, 

Hasznos volt a Launchcafé-ban tett látogatásunk is. 

A Launchcafé fiatal vezetője fogadott bennünket és elmondta, hogy az ő ötlete volt ennek a ma már sikeresen működő találkozóhelynek a kialakítása másfél évvel ezelőtt. Egy régi épületet alakított át egy korszerűen berendezett hellyé, ahol olyan induló, kezdő vállalkozóknak biztosít kényelmes irodai helyet, akik egyedül nem tudnának bérelni egy egész helyiséget, de egy asztalt a szükséges kiegészítő eszközökkel havi 250 euróért bérbe tudnak venni és ott tudnak dolgozni, tudnak  találkozni hasonló helyzetben lévő vállalkozásokkal. A tapasztalatok szerint bevált az ötlet, van igény erre a szolgáltatásra, szívesen vannak ott az érintettek. 
Érdekes volt Makró Metró Nagykereskedelmi vállalatnál tett látogatás is. 
A vállalat képviselője Gerben Kiel bemutatta a cég felépítését, Amsterdamban van a központjuk, és Magyarországon is vannak egységeik. Az üzletlánchoz való tartozás nagy segítséget nyújt számukra mind az árukészlet beszerzésében mind az egységes kép kialakításában.
A vállalatnál diákok szakmai gyakorlati képzése is szervezetten folyik, bemutatták nekünk a szakmai gyakorlaton levő tanulókat is, akik elmondták tapasztalataikat.

Elmentünk az üzletházba is, amelynél  figyelemre méltó volt  óriási választék, az árubőség  mindenből, a  szervezettség, a rendezettség, a tisztaság. 
Jó ötletek, hazai hasznosíthatóság 
Nagy hatással volt rám a fogadó intézmény, a Noorderport szakképző központ megismert képviselőinek elismerésre méltó munkája, elhivatottsága, szemlélete. A pozitív szemléletük, a hozzáállásuk számunkra is követendő minta lehet. 

A 2013-2015 év közötti időszakra elkészített tervük fókuszában a tanulók vannak, számukra a a diák a legfontosabb, az, hogy kijelöljék neki azt az utat, amely a legmegfelelőbb számára, hogy az ne legyen tévút. Minden diáknak van saját tanácsadója a pedagógusok közül, aki az iskolaidő alatt folyamatosan intenzív támogatást nyújt számára mind a tanulásban, mind a gyakorlati képzésben. 1 tanácsadónak általában 20 diákja van, akiknek egyénre szabott segítséget nyújt abban, hogy olyan pályát válasszanak, amely megfelel egyrészt a képességeiknek, az adottságaiknak, az érdeklődési körüknek, másrészt megfelel a munkaerőpiaci igényeknek is. A központ honlapján széleskörű online tanácsadási rendszer működik. 

A szakképző központban valóban keresletvezérelt, a munkaadók kereslete által vezérelt képzési rendszert működtetnek.  
Nagyon jó példa erre az, hogy a munkaerőpici igényekhez igazodóan változtatják a  képzési kínálatukat, teljes egészében a piacnak képeznek. Folyamatosan figyelemmel kísérik a munkaerőpiacot, miután a gazdasági válság óta lecsökkent az építőiparban foglalkoztatottak száma, az építőipari szakterületen oktató tanárokat nem építik le, hanem 1 év alatt átképezik őket a keresett szakképesítésnek megfelelő területre. Kiemelten figyelik a német munkaerőigény alakulását, mivel közel van a határ. Nemzeti szintű elemzést készítenek határon átnyúló képzési igényeket is figyelembe véve. A képzések költségei nagyon különbözőek, 18 év alatt nem kell fizetni, 18 év feletti tanulók  állami támogatást kaphatnak, abból tudják fizetni a tandíjat.   A tanárok 24-30 órát dolgoznak hetente.
Náluk is vannak hiányszakmák, így például az egészségügyi, szociális, gépészeti és tengerészeti területen, de ezeket a szakmákat tanuló diákok nem kapnak  többletjuttatást azért, mert  a hiányszakmákat választják.  
A menedzsment

A kamara menedzsment tevékenysége eredményes volt, a mobilitási csereprogram kiváló előkészítése, szervezése, nyomon követése jelentősen hozzájárult ahhoz, hogy a projektben kitűzött célt elérjük. Kiemelt figyelmet fordítottak arra, hogy a szakmai programtervet teljes egészében megvalósítsuk, a fogadó intézmény és a kedvezményezettek egyaránt a megállapodásban vállalt kötelezettségeiket maradéktalanul teljesítsék. 

A fogadó intézmény munkája is eredményes volt, segítségükkel minden intézménybe időben érkeztünk és választ kaptunk a felmerülő kérdéseinkre. 

A fogadó intézmény kiállította és  minden kedvezményezett részére átadta a részvételt igazoló tanúsítványt. 
A szállásunk Goringen központjában, nagyon jó helyen egy színvonalas szállodában volt. A szabadidős programokat is úgy állították össze a projekt vezetői, hogy minden fontos nevezetességet láthasson a csoport. Felejthetetlen élmény volt például az Amszterdamba történő utazás, a hajókirándulás és a groningeni csatornán történő hajózás. 
Nagy öröm volt számomra, hogy Mr Fred Dubbeling tiszteletbeli magyar konzullal két alkalommal is találkozhattunk, aki kedves szavakkal üdvözölte a csoportot és hasznos tanácsokkal látott el bennünket. Betekinthettünk Hollandia mindennapjaiba, sokszor megcsodáltam az esős időben is kitartóan kerékpározó holland embereket. A látottakat, hallottakat a szakmai programok után  folyamatosan értékeltük, és a záróértekezleten pedig összegeztük tapasztalatainkat. 
A jól megszervezett szabadidős programokon is együtt volt a kiutazó csapat, azon túl, hogy megbeszéltük a látottakat, hallottakat, kihasználtuk a lehetőséget egymás jobb megismerésére. Az út végére egy nagyon jó csapat kovácsolódott össze.

A tanulmányút értékelése 

A különböző szervezeteknél tett látogatás során sok új ismerettel és a holland  valóság egy szeletének megismerésével gazdagodtam. 
A szakmai tanulmányút keretében szervezett összes szakmai programot hasznosnak ítélem, különösen azokat, amelyekbe „működés közben” is bepillanthattunk.  

A szakmai tanulmányút elérte a célját, sokat tanultam belőle, új ötleteket, tapasztalatokat szereztem, amelyeket a mindennapi munkámban hasznosítani tudok. A mobilitási programot a tanulás, a külföldön történő tapasztalatszerzés sajátos, mással nem helyettesíthető formájának tartom. 

A tanulmányút során szerzett tapasztalataimról a munkaügyi központ és a járási hivatalok munkaügyi kirendeltségeinek vezetőit vezetői értekezleteken, a járási hivatalok munkaügyi kirendeltségeinek képzési koordinátorait, a központ szakképzéssel foglalkozó munkatársait szakmai értekezleteken  tájékoztatom, a projekt eredményeit széles körben terjesztem. 

Ennek a tanulmányútnak sok hasznos hozadéka van, a szakmai tapasztalatokon kívül többek között az is, hogy a kiutazók között olyan szoros kapcsolat jött létre, amelyre a jövőbeni szakmai együttműködésben is lehet építeni.

Köszönöm a pályázatot megíró Békés Megyei Kereskedelmi és Iparkamara projektmenedzsmentjének, hogy megtervezték és kiválóan megszervezték ezt a tanulmányutat és lehetővé tették, hogy részt vehessek rajta.  

Békéscsaba, 2013. december 15. 

                                                                                                Tamásné Lehoczki  Aranka

